২০১০ ফিফা বিশ্বকাপ ফাইনাল
২০১০ ফিফা বিশ্বকাপের ফাইনাল অনুষ্ঠিত হয়েছে ১১ জুলাই, জোহানেসবার্গের সকার সিটি স্টেডিয়ামে। এই খেলায় স্পেন, নেদারল্যান্ডসকে ১–০ গোলে পরাজিত করে। স্পেনের পক্ষে জয়সূচক গোলটি করেন আন্দ্রেজ ইনিয়েস্তা। এর মাধ্যমেই স্পেন তাদের প্রথম বিশ্বকাপ শিরোপা জয় করে।
১৯৮৬ ফিফা বিশ্বকাপ ফাইনাল
হোসে লুইস ব্রাউন খেলার ২৩তম মিনিটে আর্জেন্টিনার পক্ষে প্রথম গোল করেন এবং প্রথমার্ধের শেষ পর্যন্ত স্কোর ছিল ১–০। বিরতির পর, হোর্হে ভ্যালদানো গোল করে আর্জেন্টিনাকে আরও একধাপ এগিয়ে নিয়ে যান। ৭৪তম মিনিটে কার্ল-হাইন্ৎস রুমেনিগে পশ্চিম জার্মানির পক্ষে একটি গোল পরিশোধ করেন। ৮০তম মিনিটে রুডি ফোলার গোল করে পশ্চিম জার্মানিকে সমতায় ফেরান। যদিও দিয়েগো মারাদোনাকে পুরো খেলায় দারুণভাবে চিহ্নিত করে রাখা হয়, তার একটি দূর্দান্ত পাসকে গোলে পরিণত করেন হোর্হে বুরুচাগা, যা আর্জেন্টিনাকে ৩–২ ব্যবধানে এগিয়ে নিয়ে যায়। খেলার শেষ বাঁশি বাজা পর্যন্ত এই স্কোর বহাল থাকে এবং আর্জেন্টিনা দ্বিতীয়বারের মত বিশ্ব চ্যাম্পিয়ন হওয়ার গৌরব অর্জন করে। খেলায় ৬টি হলুদ কার্ড দেখানো হয়, যা ২০১০ ফিফা বিশ্বকাপের ফাইনাল পর্যন্ত একটি রেকর্ড ছিল।